Дейвид Рокфелер – могъщ банкер, глобалист и привърженик на идеята за съкращаването на населението на Земята
Дейвид Рокфелер е роден на 12 юни 1915 г. в Ню Йорк. Той е внук на нефтения магнат и първи в историята доларов милиардер Джон Д. Рокфелер, основателя на Стандарт Ойл; Дейвид е по-малкият брат на 41-вия вицепрезидент на САЩ Нелсън Рокфелер и на 37-ия губернатор на Арканзас Уинтроп О. Рокфелер. Дейвид е първият от клана Рокфелер, надхвърлил стоте години. През 1936 г. Дейвид Рокфелер завършва Харвардския университет; една година учи в Лондонското училище по икономика и политически науки; през 1940 г. защитава степента доктор по икономика в Чикагския университет. В тази година започва да работи държавна служба – секретар на кмета на Ню Йорк Фиорело Ла Гардиа. От 1941 до 1942 г. Дейвид Рокфелер работи в Департамента по отбраната, здравеопазването и социалното осигуряване. През 1942 г. постъпва на редовна военна служба и през 1945 г. дослужва до капитан. В годините на войната Дейвид Рокфелер служи във военното разузнаване в Северна Африка и Франция. След войната участва в различни семейни делови проекти; през 1947 г. става директор на Съвета за международни отношения. В 1946 г. започва дългата кариера на Рокфелер в Chase Manhattan Bank, на която става президент на 1 януари 1961 г. Напуска този пост през 1981 г. Дейвид Рокфелер е известен като един от най-влиятелните идеолози на глобализацията и консерватизма. На него приписват фразата: „Наднационалният суверенитет на интелектуалния елит и световните банкери несъмнено е за предпочитане пред националното самоопределение, което се практикуваше в миналите столетия…“ Той е привърженик също и на ограничаването и контрола на раждаемостта в световен мащаб. Той беше обезпокоен от растящото потребление на енергия и вода, от замърсяването на въздуха заради увеличаващото се население на Земята. На конференцията на ООН през 2008 г. той призова организацията да намери „удовлетворителни методи за стабилизиране числеността на населението на Земята“. През 2008 г. Дейвид Рокфелер дари 100 милиона долара на своята алма-матер Харвардския университет, което се превърна в едно от най-големите частни дарения. През 2006 г. вестник „Ню Йорк Таймс“ посочи общия размер на паричните му дарения – повече от 900 милиона долара. От 1954 г. Рокфелер участва в заседанията на Билдербергския клуб. През 1954 г. Дейвид Рокфелер е най-младият в историята директор на Съвета за международни отношения. Той е основателят на Тристранната комисия през юли 1973 г. Рокфелер се е срещал със световни лидери като Никита С. Хрушчов през 1964 г., Алексей Косигин – през 1973 г., Фидел Кастро – 2001 г., президента на Египет – Ануар Садат, Михаил Горбачов – през 1989, 1991 и 1992 г. През 1989 г. Дейвид Рокфелер посещава Съветския съюз начело с делегация от Тристранната комисия, която включва Хенри Кисинджър, бившия френски президент Валери Ж. Д’Естен, бившия премиер на Япония Ясухиро Накасоне и др. видни международни лидери. Дейвид Рокфелер е женен за Маргарет Макграф от септември 1940 г. Тя е дъщеря на негов партньор от известна юридическа фирма на Уолстрийт. Раждат им се шест деца: Дейвид Рокфелер – младши, който е вицепрезидент на „Рокфелер Фамили Анд Асошиейтс“, председател на Съвета на директорите на „Рокфелер Файнейшънъл Сървисез“, управляващ тръста „Рокфелер Фондатион“; Аби Рокфелер – бунтарка, привърженичка на марксизма, принадлежала към феминистка организация; Нева Рокфелер Гудуин – икономист и филантроп, директор на Глобал Девелопмънт Анд Анвайромент Инститют; Пеги Дюлани – основателка на Синергос Инститют, работи в комитета на съветниците в Центъра на Дейвид Рокфелер по изучаването на Латинска Америка в Харвардския университет; Ричард Рокфелер – лекар и филантроп, председател на Съвета на директорите на международната група „Лекари без граници“, управляващ тръста „Фонд Братя Рокфелер“ и Айлин Рокфелер Гроуълд – венчърен филантроп, през 2002 г. основала в Ню Йорк фонда „Рокфелер Филантропи Адвайзерс“. По данни от 2002 г. Рокфелер има десет внуци. Главното имение на клана Рокфелер се намира в Хъдсън Пайнс, разположен в окръг Уестчестър, щата Ню Йорк. Притежава къща на улица 65-а в Ист Стрийт в Манхатън, извънградска резиденция, известна като „Четирите вятъра“ в Ливингстън, щата Ню Йорк. В списъка на Форбс Дейвид Рокфелер не влиза дори в топ-500 на богаташите, а заема 603-то място; състоянието му се оценява на 2,5 милиарда долара. Той надхвърли стоте години вероятно заради хирургическите намеси. Сърце му беше присаждано шест пъти. Първата трансплантация била извършена през 1976, след като Рокфелер катастрофирал. Последното присаждане на сърце е извършено през 2015 г. Операцията продължила шест часа. Банкерът имал хоби да събира бръмбари. По информация на СМИ милиардерът винаги носи със себе си буркан с хванати насекоми. Колекцията му наброява 40 хиляди екземпляра и се смята за най-голямата в света. Издателство „Распер“